OpenLLM-France/wikimedia huggingface dataset:
# Nanorana

Nanorana és un gènere de granotes dicroglòsides. Es troben a Àsia, des de la regió de l'Himàlaia del nord del Pakistan i el nord de l'Índia, Nepal i l'oest de la Xina a l'est fins al sud de la Xina i al sud-est fins a Myanmar, Tailàndia, Laos i el nord del Vietnam. Els noms comuns d'aquestes granotes reflecteixen la complexa història taxonòmica del gènere (vegeu més avall) i inclouen les granotes lentes de Yunnan (o simplement granotes lentes) i les granotes de l'Alt Himàlaia (per al gènere Altirana ara sinonimitzat).

## Taxonomia

La taxonomia de les autèntiques granotes i els seus aliats ha estat objecte de nombrosos canvis durant l'última dècada i encara no està totalment resolta. Nanorana en particular ha vist grans canvis. Tal com es defineix actualment, Nanorana és un gènere bastant gran amb 28 espècies, resultat de considerar Chaparana, Paa i Feirana com a sinònims menors. Actualment aquests tàxons es poden reconèixer com a subgèneres, però la seva delimitació no està del tot establerta i no totes les espècies han estat assignades a subgèneres. Tingueu en compte, però, que les espècies col·locades en un punt en aquests (sub)gèneres es podrien situar actualment també en gèneres diferents de Nanorana (Quasipaa, Ombrana i Allopaa).
* Nanorana parkeri (Stejneger, 1927).
* Nanorana pleskei (Günther, 1896).

## Referències

* 1 2 Frost, Darrel R. «Nanorana Günther, 1896». Amphibian Species of the World 5.6, an Online Reference. American Museum of Natural History, 2013. [Consulta: 25 desembre 2013].

## Enllaços externs

* IUCN (anglès)
# Oliver (desambiguació)

«Oliver» té aquests significats:

## Nom comú

* Olivera, arbre de la família de les oleàcies que produeix olives

## Topònims

* Oliver (Geòrgia), localitat estatunidenca
* Oliver (Pennsilvània), localitat estatunidenca
* Oliver (Wisconsin), localitat estatunidenca
* Oliver Springs, localitat estatunidenca de Tennessee
* Mount Oliver, localitat estatunidenca de Pennsilvània

### Toponímia menor i urbana

* Poblat ibèric de Ca n'Oliver, poblat ibèric a Cerdanyola del Vallès (Vallès Occidental)
* Turó de Ca n'Oliver, muntanya de la serra de Collserola
* Ca n'Oliver (Maó), casa a Maó (Menorca)
* Palau dels Oliver de Boteller, edifici a Tortosa (Baix Ebre)
* Carrer d'Oliver (Tortosa), carrer de Tortosa (Baix Ebre)
* Son Oliver de Coanegra, possessió a Santa Maria del Camí (Mallorca)
* Puig Oliver (Bescanó), muntanya de Bescanó (Gironès)
Vegeu també: Mas Oliver (desambiguació)

## Noms de pila

* Oliver Cromwell (1599-1658), líder polític i militar anglès
* Olivér Halassy (1909-1946), waterpolista i nedador hongarès
* Oliver Reed (1938-1999), actor anglès
* Oliver de Termes o Olivièr de Tèrme, cavaller occità del segle xiii

## Cognoms

* Bernat Oliver (segle XIII-1348), religiós agustí, teòleg i cardenal.
* Ferenc Oliver Brachfeld o Oliver Brachfeld (1908-1967), literat, psicòleg, traductor, assessor editorial i editor hongarès
* Maria Antònia Oliver Cabrer (n. 1946), escriptora mallorquina
* Joan Miquel Oliver i Ripoll (n. 1974), compositor, escriptor, cantant i guitarrista mallorquí
* Miquel dels Sants Oliver i Tolrà (1864-1920), periodista, assagista, poeta i ideòleg mallorquí
* Joan Garcia Oliver (1902-1980), anarcosindicalista català
Vegeu també la grafia Olivé: Olivé (desambiguació)

## Obres literàries, musicals i cinematogràfiques

* Oliver Twist, novel·la de Charles Dickens
* Oliver Twist (pel·lícula de 1909), dirigida per J. Stuart Blackton i basada en la novel·la de Dickens
* Oliver Twist (pel·lícula de 1912), dirigida per Thomas Bentley i basada en la novel·la de Dickens
* Oliver Twist (pel·lícula de 1920), dirigida per Lupu Pick i basada en la novel·la de Dickens
* Oliver Twist (pel·lícula de 1922), dirigida per Frank Lloyd i basada en la novel·la de Dickens
* Oliver Twist (pel·lícula de 1933), dirigida per William J. Cowen i basada en la novel·la de Dickens
* Oliver Twist (pel·lícula de 1948), dirigida per David Lean i basada en la novel·la de Dickens
* Oliver Twist (pel·lícula de 1982), dirigida per Clive Donner i basada en la novel·la de Dickens
* Oliver Twist (pel·lícula de 2005), dirigida per Roman Polanski i basada en la novel·la de Dickens
* Oliver! (musical), amb llibret, música i lletres de Lionel Bart (1960) i basat en la novel·la de Dickens
* Oliver!, pel·lícula dirigida per Carol Reed (1968) i basada en el musical
* Oliver i companyia, pel·lícula d'animació de Walt Disney (1988) i basada en la novel·la de Dickens

## Gentilici

* Oliver, gentilici dels habitants d'Oliva (Safor)
# President del Vietnam

El President del Vietnam (en vietnamita: Chủ tịch nước Việt Nam) és el cap d'Estat del Vietnam, encara que les funcions del President són sovint cerimonial. El President és responsable d'assignar el Primer Ministre i el Gabinet d'entre els membres de l'Assemblea Nacional, basant llur decisió en les indicacions de la mateixa Assemblea. Altres funcions del President són (nominalment) la de Comandant de l'exèrcit vietnamita, i la de Cap del Consell de Defensa Nacional i Seguretat. El càrrec sempre l'ha ostentat un alt càrrec del Partit Comunista del Vietnam, en tant que partit únic del país.

## Història de la Presidència

El càrrec de President fou creat el 2 de juliol de 1976 amb l'establiment de la República Socialista del Vietnam. Hi ha hagut sis presidents des d'aquell punt (sense comptar els President interins), tots ells de sexe masculí. Des del 4 de juliol de 1981, el nom del càrrec fou canviat de President a President del Consell d'Estat, però es restaurà l'antic nom el 22 de setembre de 1992.

## República Democràtica del Vietnam (Vietnam del Nord, 1945-1976)
### Presidents

| Nom | Inici mandat | Fi mandat | Partit |
| Hồ Chí Minh | 2 de setembre de 1945 | 2 de setembre de 1969 | Partit Comunista Indoxinès (fins a 1951), Partit del Treballadors Vietnamites (des de 1951) |
| Tôn Đức Thắng | 3 de setembre de 1969 (interí fins al 23 de setembre de 1969) | 2 de juliol de 1976 | Partit del Treballadors Vietnamites |

## República Socialista del Vietnam (Vietnam, 1976-actualitat)
### Presidents

| Nom | Inici mandat | Fi mandat | Partit |
| Tôn Đức Thắng | 2 de juliol de 1976 | 30 de març de 1980 | Partit del Treballadors Vietnamites (fins a 1976), Partit Comunista del Vietnam (des de 1976) |
| Nguyễn Hữu Thọ (interí) | 30 de març de 1980 | 4 de juliol de 1981 | Partit Comunista del Vietnam |

### Presidents del Consell d'Estat

| Nom | Inici mandat | Fi mandat | Partit |
| Trường Chinh | 4 de juliol de 1982 | 17 de juny de 1988 | Partit Comunista del Vietnam |
| Võ Chí Công | 18 de juny de 1988 | 25 de setembre de 1993 | Partit Comunista del Vietnam |

### Presidents

| Nom | Inici mandat | Fi mandat | Partit |
| Lê Đức Anh | 23 de setembre de 1992 | 24 de setembre de 1997 | Partit Comunista del Vietnam |
| Trần Đức Lương | 24 de setembre de 1997 | 27 de juny de 2006 | Partit Comunista del Vietnam |
| Nguyễn Minh Triết | 27 de juny de 2006 | 25 de juliol de 2011 | Partit Comunista del Vietnam |
| Trương Tấn Sang | 25 de juliol de 2011 | 31 de març 2016 | Partit Comunista del Vietnam |
| Trần Đại Quang | 2 d'abril 2016 | 21 de setembre 2018 | |
| Dang Thi Ngoc Thinh | 21 de setembre 2018 | 23 d'octubre 2018 | |
| Nguyễn Phú Trọng | 23 d'octubre 2018 | 5 d'abril 2021 | |
| Nguyễn Xuân Phúc | 5 d'abril 2021 | 17 de gener 2023 | |
| Aquí Teniu Aque Ta Un Xuan | 17 de gener 2023 | 2 de març 2023 | |
| Thắng Văn Thương | 2 de març2023 | actualitat | |
# Ou Kinder

Un ou Kinder, comercialitzat com a Kinder Sorpresa, Kinder Surprise i Kinder Überraschung, és un producte de la marca comercial italiana xocolates Kinder, pertanyent al grup empresarial piemontès Ferrero, consistent en un ou de mida natural fet amb dues capes de xocolata, una exterior de xocolata amb llet i una interior de succedani de xocolata blanca a base de greixos animals i vegetals i de llet en pols. L'ou està embolicat amb paper de colors, sovint amb motius infantils, i dintre de l'ou hi ha una petita joguina. Es ven sobretot a Europa.
William Salice que entrà a treballar a Ferrero el 1960 com a representat i estret col·laborador de Michele Ferrero el pare de Nutella, va rebre la idea de Ferrero i després ell l'executà materialment de crear una llaminadura en forma d'ou de xocolata amb llet i una joguina atrapada a l'interior anomenada Kinder. Kinder va llançar al mercat aquest producte industrial l'any 1974. L'any 1983 es van començar a posar joguines desmuntades. Als Estats Units la llei no permet la seva comercialització pel fet de contenir joguines, i a més peces petites, a dins. En canvi a Europa s'empara en una excepció a la llei que diu que per raons culturals les mones de Pasqua (i els tortells de reis) sí que en poden contenir, de cara a la legislació europea doncs els ous amb joguines de la marca Kinder serien ous de pasqua.
La marca Kinder va treure posteriorment una versió d'ous semblants però més petits, de la mida d'un bombó o d'un caramel, que no contenen res a dins. El seu nom comercial és Kinder Schoko-Bons.

## Referències

* ↑ «Ferrero: addio a William Salice, invento' l'ovetto Kinder» (en italià). La Repubblica.it, 30-12-2016 [Consulta: 31 desembre 2016].
* ↑ L'ou Kinder es prohibeix als Estats Units (anglès)
* ↑ El roscón de Reyes se salva por los pelos de ser prohibido por la Unión Europea (castellà)
# Nicànor d'Egipte

Nicànor (en grec Νικάνωρ) va ser amic i general de Ptolemeu I Sòter d'Egipte.
Aquest rei el va enviar l'any 320 aC a Celesíria i Fenícia per sotmetre aquests territoris. Nicànor va complir el seu objectiu i va fer presoner a Laomedó de Mitilene, el governador d'aquestes regions, de les quals es va apoderar i va proclamar la sobirania dels Ptolemeus.

## Referències

* ↑ Diodor de Sicília Βιβλιοθήκη ἱστορική XVII,43
# Oliver (Wisconsin)

Oliver és una població dels Estats Units a l'estat de Wisconsin. Segons el cens del 2000 tenia 358 habitants.

## Demografia

Segons el cens del 2000, Oliver tenia 358 habitants, 127 habitatges, i 105 famílies. La densitat de població era de 67,4 habitants per km².
Dels 127 habitatges en un 44,1% hi vivien nens de menys de 18 anys, en un 66,9% hi vivien parelles casades, en un 12,6% dones solteres, i en un 17,3% no eren unitats familiars. En el 12,6% dels habitatges hi vivien persones soles el 3,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,82 i el nombre mitjà de persones que vivien en cada família era de 3,04.
Per edats la població es repartia de la següent manera: un 30,2% tenia menys de 18 anys, un 6,1% entre 18 i 24, un 31,6% entre 25 i 44, un 23,2% de 45 a 60 i un 8,9% 65 anys o més.
L'edat mediana era de 37 anys. Per cada 100 dones de 18 o més anys hi havia 101,6 homes.
La renda mediana per habitatge era de 41.750 $ i la renda mediana per família de 45.250 $. Els homes tenien una renda mediana de 35.625 $ mentre que les dones 20.357 $. La renda per capita de la població era de 19.527 $. Aproximadament el 4,9% de les famílies i el 8,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oliver» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Oliver». American Fact Finder. Oficina del Cens dels Estats Units, 12-01-2010.
# Treipaïs

El trespaís (en francès treipaïs) és un pastís de nova creació, creada amb fins comercials pels pastissers del Llemosí. El seu nom és un mot derivat de l'occità tres país que significa "tres països", i vol representar les tres províncies del Llemosí (Corresa, Cruesa i Alta Viena), per això té forma triangular i tres ingredients destacats: castanya, avellana i xocolata.
El pastís té una base de pralinat (avellana amb sucre), mousse de xocolata negra al 64% de cacau, bescuit de xocolata, mousse de castanya i està cobert amb una capa de glaça de xocolata negra.

## Origen

Aquest pastís va ser creat el 2002 i els usos comercials de la seva recepta estan reservats a la Confédération nationale des artisans pâtissiers i a l'Association régionale des pâtissiers du Limousin, que han organitzat una campanya mediàtica per a encoratjar encara més les vendes del trespaís, del qual s'han venut més de 200.000 unitats d'ençà del seu llançament a octubre de 2009.

## Variants

El pastís es fa en tres mides, per a 3, 6 i 9 persones. També se n'ha fet una versió en braç de gitano.

## Referències

* 1 2 3 4 Trait d'union, le magazin de l'artisanat corrézien, Nº210, octubre 2009 (francès)

## Enllaços externs

* Foto
* Video de la seva elaboració
# Tarahna

Tarahna fou una ciutat de la Terra Alta Hitita. Era una de les principals ciutats de la zona i fou inclosa al regne de Hakpis després del 1300 aC.

## Referències

* ↑ Prince Hattušili and the North a Muwattalli II King of the Hittites (anglès)
# Pèire Lagarda

Pèire Lagarda és un escriptor occità. Durant el règim de Vichy creà l'organització clandestina Federacion de la Joenessa Occitana, per tal de superar el felibritge i impulsar l'occitanisme. Fou un dels fundadors de l'Institut d'Estudis Occitans juntament amb Robèrt Lafont, Juli Cubainas, Leon Còrdas, Max Roqueta, Fèlis Castanh, Renat Nelli i altres. És autor de llibres com Poèmas (1953), Lo mòrt de San Joan (1992) i Lo Pe-ranquet Del Solelh (1995) i ha traduït a l'occità llibres de Manuel de Pedrolo. Ha participat en nombrosos actes d'afirmació occitana com els Focs de Montsegur. També és inspector d'ensenyament i secretari de la secció occitana del Centre d'Agermanament Occitano-Català (CAOC).
# Osteochilus schlegelii

Osteochilus schlegelii és una espècie de peix cipriniforme de la família dels ciprínids.

## Morfologia

Els mascles poden assolir els 40 cm de longitud total.

## Distribució geogràfica

Es troba des de Tailàndia fins a Indonèsia.

## Referències

* 1 2 FishBase (anglès)
* ↑ Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi. Periplus Editions, Hong Kong. 221 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Roberts, T.R., 1989. The freshwater fishes of Western Borneo (Kalimantan Barat, Indonesia). Mem. Calif. Acad. Sci. 14:210 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Roserittet

La Roserittet o "Cursa de les roses" és una competició ciclista per etapes que es disputa anualment al voltant de Horten (Noruega). Creada el 1954 amb el nom de Hortensrittet, el 1958 canvià al nom actual per commemorar el centenari de Horten (anomenada "ciutat de la rosa"). El 2006 forma part de l'UCI Europa Tour.

## Palmarès

| 1954 Reidar Schöne 1955 Odd Berg 1956 Per Digerud 1957 Per Digerud 1958 Per Digerud 1959 Fredrik Kveil 1960 Per Digerud 1961 Jørgen B. Jørgensen 1962 No disputada 1963 Fredrik Kveil 1964 Tore Milsett 1965 Rolf Sogn Olsen 1966 Siggen Realfsen 1967 Thorleif Andresen 1968 Tore Milsett 1969 Thorleif Andresen 1970 Willie Juul Pedersen 1971 Leif Yli 1972 No disputada 1973 Tom Larsen 1974 Thorleif Andresen 1975 No disputada 1976 Geir Digerud 1977 Stein Bråthen 1978 Jon Rangfred Hanssen 1979 Morten Sæther 1980 Ole Kristian Silseth 1981 Stein Bråthen 1982 Ole Kristian Silseth 1983 Dag Otto Lauritzen 1984 Torje Alstad 1985 Anstein Hope | 1986 Erik Johan Sæbø 1987 Arnstein Raunehaug 1988 Atle Pedersen 1989 Dag Erik Pedersen 1990-92 No disputada 1993 Vegard Øverås-Lied 1994 Trond Bjerkly 1995 Egil Andersen 1996 Kurt Asle Arvesen 1997 Svein Gaute Hølestøl 1998 Øyvind Lillehagen 1999 Stefan Repshus 2000 Martin Vestby 2001 Steffen Kjærgaard 2002 Jan Jespersen 2003 Steffen Kjærgaard 2004 Mathias Carlsson 2005 Gabriel Rasch 2006 Jos van Emden 2007-08 No disputada 2009 Kristian Forbord 2010 No disputada 2011 Audun Brekke Fløtten 2012 Bjørn Tore Hoem 2013 Håvard Blikra 2014 Frederik Wilmann 2015 Åsmund Løvik Romstad 2016 Adrian Gjølberg |

## Enllaços externs

* Web oficial Arxivat 2016-03-23 a Wayback Machine. (noruec)
* Palmarès a siteducyclisme.net
* Palmarès a firstcycling.com
# Panama (Oklahoma)

Panama és un poble dels Estats Units a l'estat d'Oklahoma. Segons el cens del 2000 tenia 1.362 habitants.

## Demografia

Segons el cens del 2000, Panama tenia 1.362 habitants, 530 habitatges, i 364 famílies. La densitat de població era de 348,3 habitants per km².
Dels 530 habitatges en un 34,7% hi vivien nens de menys de 18 anys, en un 49,6% hi vivien parelles casades, en un 0% dones solteres, i en un 31,3% no eren unitats familiars. En el 26,4% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,12.
Per edats la població es repartia de la següent manera: un 29,1% tenia menys de 18 anys, un 9,3% entre 18 i 24, un 26,9% entre 25 i 44, un 21,3% de 45 a 60 i un 13,5% 65 anys o més.
L'edat mediana era de 34 anys. Per cada 100 dones de 18 o més anys hi havia 90,2 homes.
La renda mediana per habitatge era de 23.385 $ i la renda mediana per família de 29.500 $. Els homes tenien una renda mediana de 27.260 $ mentre que les dones 17.679 $. La renda per capita de la població era de 12.878 $. Entorn del 19,2% de les famílies i el 24,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Panama». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Panama». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Túnel Stafelter

El Túnel Stafelter (en luxemburguès: Tunnel Stafelter) és una parella de túnels paral·lels al cantó de Luxemburg, al centre de Luxemburg. Cadascun té 1.850 metres de longitud. S'estén des de la carretera al sud d'Echternach, passant per sota les zones boscoses de Grünewald.
El túnel es troba per l'autopista A7 i és el darrer dels tres túnels principals a la ruta de la carretera, junt amb el túnel de Gousselerbierg (2.695 m) i el túnel Grouft (2.950 m). Va ser inaugurat el 23 de setembre de 2015.

## Referències

* ↑ «Tunnel Stafelter» (en francès), 01-12-2014. Arxivat de l'original el 2017-12-24. [Consulta: 5 novembre 2015].
* ↑ «A7 : Autoroute du Nord "Nordstrooss"- Overture a la circulation» (en francès), 01-10-2015. Arxivat de l'original el 2015-11-21. [Consulta: 5 novembre 2015].
# Província de Khövsgöl

Khövsgöl (en mongol: Хөвсгөл), rep el nom del llac Khövsgöl, és una de les 21 províncies (aimags) de Mongòlia. La seva capital és la ciutat de Mörön. Ocupa una superfície de 100.628 km² i té una població (2009) de 125.274 habitants. Aquest aimag és força muntanyós amb les Muntanyes Khangai i les Muntanyes Khoridol Saridag, el centre i l'est són menys muntanyosos però són aturonats. Les majors zones forestals de Mongòlia es troben a aquesta província.

## Minories ètniques

Dins la regió hi viuen moltes ètnies diferents: Darkhad, Khotgoid, Uriankhai, Buriad, i Tsaatan.
Minories ètniques a Khövsgöl (autoidentificades), cens del 2000 :
| Grup | Població | Percentatge |
| Darkhad | 16,268 | 13,8% |
| Khotgoid | 6229 | 5,3% |
| Uriankhai | 3036 | 2,6% |
| Buriad | 996 | 0,84% |
| Tsaatan | 269 | 0,23% |
| Població total | 117914 | 100% |

## Khövsgölians famosos

* Chingünjav, líder de la rebel·lió anti mantxú el 1756/57,
* Öndör Gongor, home molt alt,
* Jalkhanz Khutagt Damdinbazar, un Primer ministre de Mongòlia a la dècada de 1920,
* Gelenkhüü, inventor i heroi del folklore local.
Henning Haslund-Christensen, un explorador danès, passà un o dos anys al sum d'Erdenebulgan a principi de la dècada de 1920.

## Ramaderia

El 2007, a aquest aimag hi havia 3,43 milions de caps de ramat, entre ells 1.510.000 cabres, 1.442.000 ovelles, 322.000 bovins i iacs, 150.000 cavalls, 2.350 camells, i 652 rens.
Compta amb l'aeroport de Mörön (ZMMN/MXV) amb vols regulars domèstics dins Mongòlia.
L'aeroport de Khatgalt (HTM) ofereix una aproximació al llac Khövsgöl per als turistes.

## Galeria d'imatges

* Paisatge a la província de Khövsgöl
* Sums de l'aimag de Khövsgöl

## Referències

* ↑ M. Nyamaa, Khövsgöl aimgiin lavlakh toli, Ulaanbaatar 2001, p. 7, 35, 68, 148, 166, 190
# Suriki

Suriki (en rus: Сурики) és un poble de l'óblast de Nóvgorod, a Rússia, segons el cens del 2011 tenia 31 habitants.

## Referències

* ↑ «Barashikha». GeoNames.
* ↑ Приказ Министерства природных ресурсов Российской Федерации от 28 марта 2007 г. № 68 «Об утверждении Перечня лесорастительных зон и лесных районов Российской Федерации»
* ↑ «Схема территориального планирования Маловишерского муниципального района». Федеральная государственная информационная система территориального планирования (ФГИС ТП).
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2016-03-14.